Alertă la Ambasada Rusiei, din cauza unui rucsac abandonat
- Cristian Raducanu
- 16 martie 2024, 19:17
Alertă la Ambasada Rusiei în Romania, după ce un rucsan a fost abandonat în fața sediului din Kiseleff 6. Pirotehniștii au fost solicitați să intervină prin numărul unic de urgență 112.
Alertă de securitate la Ambasada Rusiei
La fața locului s-au deplasat echipele de specialiști ai SRI. Geniștii au aplicat procedurile prevăzute în prototocolul de intervenție. Ulterior a fost restricționat traficul pe sectorul de drum cuprins între Arcul de Triumf și Ambasada Rusiei.
Anul trectut la Ambasada Rusiei au fost plasate mai multe obiecte suspecte. în luna februarie a anului trecut echipele pirotehniști au fost solicitate să intervină pentru a îndepărta un plic suspect. La nici o lună distanță, în martie 2023, o nouă alertă s-a dat la Ambasadă. Echipele de la Brigada Antitero au fost din nou solicitate pentru a verifica un pachet suspect. Ambele cazuri s-au dovedit a fi alarme false.
Pirotehniștii au intervenit pentru îndepărtarea unui rucsac suspect
Evenimentul de sâmbătă, 15 martie, vine în contextul în care în Rusia au log alegeri prezidențiale. Scrutinul pentru desemnarea următorului președinte a început pe 15 martie, iar urnele se vor închide pe 17 martie. Presa din Federația Rusă a anunțat că electoratul rus a votat într-o proporție de puțin peste 30%.
Separat de faptul că alegerile au loc în plin război, scrutinul electoral din acest an este marcat de o premieră, în sensul că a fost introdus sistemul de vot electronic, un sistem blamat de lumea occidentală.
Trafic restricționat între Ambasada Rusiei și Arcul de Triumf
Vladimir Putin a votat din biroul său de la Kremlin. Totodată, vineri, 15 martie, la Conferința de Securitate, președintele rus a acuzat Ucraina că încearcă să influențeze procesul electoral prin bombardamente și incursiuni pe terioturiul rus.
Cu toate acestea, incidentele nu au lipsit. Forțele de ordine au arestat mai multe persoane printre care și o femeie acuzată că a distrus urnele de vot cu vopsea și cerneală verde. În pofida, ultimelor evenimente din Rusia, marcate de moartea opozantului Aleksei Navalnîi și a războiului din Ucraina, Vladimir Putin are o cotă de încredere de peste 80%, în timp ce contracandidații săi sunt cotați cu 5-6% intenție de vot, potrivit Libertatea.